Zoznam slovenských futbalistov v Primera División

Zoznam slovenských futbalistov v Primera División sumarizuje prehľad slovenských futbalistov, ktorí hrali v španielskej najvyššej futbalovej súťaži.

 História 

V päťdesiatych rokoch 20. storočia patril k najväčším hviezdam svetového futbalu budapeštiansky rodák slovenského pôvodu Ladislav Kubala. V rokoch 1951-1962 bol ústrednou postavou mužstva FC Barcelona, ktoré získalo štyri majstrovské tituly a päťkrát vyhralo Španielsky pohár. Základy tohto tímu položil Kubalov švagor Ferdinand Daučík, slovenský tréner Barcelony. Ladislav Kubala spolu s legendárnym Di Stéfanom z Realu Madrid boli považovaní za najväčšie osobnosti španielskej ligy tohto obdobia .  Hoci nikdy nezískal trofej Pichichi pre najlepšieho strelca, celkove dal v lige 138 gólov. 25. februára 1952 v zápase proti Sportingu Gijón (9 : 0) strelil sedem gólov, čím vytvoril dodnes platný rekord španielskej ligy.  

Dve sezóny hral za Real Madrid Yanko Daučík, syn Ferdinanda Daučíka, po boku velikánov Puskása, Di Stéfana či Genta odohral 10 zápasov a strelil tri góly.

V sezóne 1981/1982 okúsili ako chutí španielska liga majstri Európy z Belehradu 1976 Dušan Galis a Ján Pivarník, ktorí pôsobili v Cádiz CF. 

Milan Luhový sa uplatnil v drese Sportingu Gijón. V sezóne 1990/1991 strelil 16 gólov, aj vďaka nim Sporting Gijón obsadil piate miesto a po 23 rokoch postúpil do Pohára UEFA.

Najväčší prestup v ére samostatnosti sme zaznamenali v roku 1993. Peter Dubovský bol už ako 21-ročný dvojnásobným kráľom strelcov česko-slovenskej futbalovej ligy a s touto vizitkou prišiel do španielskeho veľkoklubu Realu Madrid, kde sa stal držiteľom španielskeho Superpohára a majstrom Španielska. Po dvoch sezónach prestúpil do Realu Oviedo.  

Na svoj jediný štart v Primera División nebude rád spomínať prvý slovenský gólman v súťaži Marián Kelemen. 15. marca 2009 inkasoval v bráne CD Numancia päť gólov od hráčov Racingu Santander.

 Štatistické zaujímavosti 
 Prvý Slovák v Primera División: Ladislav Kubala, Espaňol – FC Barcelona 1:0, 9. 9. 1951  
 Prvý vzájomný zápas dvoch Slovákov: Real Madrid (Yanko Daučík) – Espaňol (Ladislav Kubala) 1:0, 8. 2. 1964
 Prvý vzájomný zápas dvoch rodených Slovákov: CD Tenerife (Samuel Slovák) – Real Oviedo (Peter Dubovský) 1:0, 22. 3. 1998
 Prvý zápas – dvaja Slováci v jednom mužstve: Cádiz CF (Ján Pivarník, Dušan Galis) – Santander 1:0, 27. 9. 1981
 Prvý gól Slováka: Ladislav Kubala, FC Barcelona – Athletic Bilbao 1:0, 16. 9. 1951  
 Najviac gólov celkom: 138, Ladislav Kubala (FC Barcelona 131, Espaňol 7)
 Najviac gólov v jednej sezóne: 26, Ladislav Kubala (FC Barcelona), 1951/1952  
 Najviac gólov v jednom zápase: 7, Ladislav Kubala, FC Barcelona – Sporting Gijón 9:0, 25. 2. 1952 
 Prvý brankár: Marián Kelemen, Santander – CD Numancia 5:0, 15. 3. 2009  
 Prvý tréner: Ferdinand Daučík, FC Barcelona – San Sebastian 8:2, 10. 9. 1950  
 Slováci s majstrovským titulom:
Ladislav Kubala – FC Barcelona, 1950/51, 1951/52, 1952/53, 1956/57
Yanko Daučík – Real Madrid, 1962/63, 1963/64
Peter Dubovský – Real Madrid, 1994/95

 Pohárové súťaže 
 Slováci, ktorí vyhrali Španielsky pohár:
Ladislav Kubala – FC Barcelona, 1951, 1952 (1×  vo finále), 1953 (1×  vo finále), 1957, 1959 (vo finále nehral)
 Slováci, ktorí vyhrali Španielsky Superpohár:
Peter Dubovský – Real Madrid, 1993

 Prehľad Slovákov v Primera División 
 údaje sú po sezóne 2024/2025
Por.č.MenoKlubRokyZápasyGóly<center>1. Ladislav Kubala FC Barcelona <br/ >Espaňol (29/7)1951-61 <br/ > 1963-64<center>215<center>138<center>2.  Yanko Daučík Betis (38/14)<br/ > Real Madrid (10/3)<br/ > Espaňol (13/1)1960-62 <br/ > 1963-64 <br/ > 1970-71  <center>61<center>18<center>3. Branko Kubala   Espaňol1964-1965  <center>2<center>0<center>4.  Ján Pivarník Cádiz1981-82 <center>3<center>0<center>5. Dušan GalisCádiz1981-82 <center>6<center>1<center>6. Milan LuhovýSporting Gijón 1989-1992 <center>56<center>23<center>7.  Tibor Mičinec CD Logroñés 1991  <center>1<center>0<center>8. Peter Dubovský Real Madrid (31/2)<br/ > Real Oviedo (120/17) 1993-95 <br/ > 1995-2000  <center>151<center>19<center>9. Samuel Slovák CD Tenerife 1997-1999,  2001-2002  <center>44<center>3<center>10.  Miroslav Karhan Betis Sevilla1999-2000   <center>33<center>2<center>11. Marián Kelemen  (b)  CD Numancia2009  <center>1<center>0<center>12.  Vladimír Weiss ml. Espaňol 2011-2012  <center>28<center>2<center>13.   Stanislav Lobotka Celta de Vigo 2017-19 <center>86<center>0<center>14.  Róbert Mazáň Celta de Vigo 2018-19  <center>3<center>0<center>15.  Martin Valjent *RCD Mallorca2019-<center>161<center>3<center>16.  Denis VavroSD Huesca2021-22<center>11<center>0<center>17.  Dominik Greif (b) RCD Mallorca2021-25<center>34<center>0<center>18.Dávid Hancko *Atlético Madrid2025-<center><center>

Poznámka: hviezdičkou sú označení stále aktívni hráči v Primera Divisón

 Pozri aj 
 Zoznam slovenských futbalistov v Bundeslige
 Zoznam slovenských futbalistov v Serii A
 Zoznam slovenských futbalistov v Premier League
 Zoznam slovenských futbalistov v Ligue 1
 Zoznam slovenských futbalistov v Eredivisie

 Referencie 

 Externé odkazy 
Slováci na bdfutbol.com

Kategória:Futbalové zoznamy
Kategória:Futbal na Slovensku
Kategória:Slovenskí futbalisti
Kategória:La Liga